CELEX: 62019TN0487
Language: bg
Date: 2019-07-08 00:00:00
Title: Дело T-487/19: Жалба, подадена на 8 юли 2019 г. — CU/Комитет на регионите

2.9.2019   
            
            
               BG
            
            
               Официален вестник на Европейския съюз
            
            
               C 295/81
            
         
      Жалба, подадена на 8 юли 2019 г. — CU/Комитет на регионите
      (Дело T-487/19)
      (2019/C 295/107)
      Език на производството: френски
      
         Страни
      
      
         Жалбоподател: CU (представители: S. Orlandi и T. Martin, avocats)
      
         Ответник: Комитет на регионите
      
         Искания
      
      Жалбоподателят моли Общия съд:
      
                  —
               
               
                  да отмени решението от 18 октомври 2018 г. относно намаляването на приложимия коефициент при изчисляване на възнаграждението на жалбоподателя в следствие от повишаването му в степен AD 14 в рамките на процедурата по повишаване за 2018 г.;
               
            
                  —
               
               
                  да осъди Комитета на регионите да плати съдебните разноски.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първото основание е нарушение на член 44 от Правилника за длъжностните лица на Европейския съюз (наричан по-нататък „Правилникът“), във връзка с член 7, параграф 7 от приложение XIII към Правилника, тъй като обжалваното решение нарушава правото на жалбоподателя на увеличение на приложимия коефициент при изчислението на неговото възнаграждение, съответстващо на стойността на автоматичното напредване в стъпка.
               
            
                  2.
               
               
                  Второто основание е нарушение на основното право на равно третиране и на принципа на пропорционалност, тъй като две длъжностни лица, които имат еднакви заслуги и осигурителен стаж и които са повишени в един и същи ден, са третирани по различен начин.
               
            
                  3.
               
               
                  Третото основание е нарушение на оправданите правни очаквания на жалбоподателя да напредне в степен автоматично в следствие от неговото повишаване, тъй като намаляването на коефициента на изчисляване е осъществено десет месеца след първоначалния акт.